text: Her er en vinder
  19 november 2013 kl. 13.52
  Her stemmer en vinder. Navnet er Henning Hyllested, folketingsmedlem for Enhedslisten i Esbjerg.
  Enhedslisten ventes at blive den store vinder ved kommunalvalget tirsdag.
  Ifølge en meningsmåling fra Epinion fra 13. november går Enhedslisten fra et valgresultat på 2,3 procent i 2009 til 9,3 procent. Det er i høj grad landspolitikken, der spiller ind. Enhedslisten samler især skuffede vælgere fra SF op.
  Valget i dag kan ende med en Hyllested-effekt.
  Den tidligere havnearbejder har markeret sig stærkt i Folketinget. Blandt andet på trafikområdet.
  Det er fagforeningsformand hos 3F Transport Henning J. Overgaard, der er spidskandidat for Enhedslisten på det kommunale niveau.
  